ભગવાન તો તમને ક્યારેક માફ પણ કરી દે છે પરંતુ યાદ રાખવું જોઈએ કે કરેલા કર્મો ક્યારેય કોઈને માફ કરતાં નથી. સ્વયં ભગવાન રામના પિતા દશરથને પણ જો પોતાના કર્મનું ફળ ભોગવવું પડ્યું હોય તો આપણે તો મનુષ્ય છીએ આપણે તેમાંથી છૂટી ન શકીએ. શિકાર કરવા ગયેલાં રામના પિતા દશરથે પોતાના માતા પિતાને યાત્રા પર લઈને નીકળેલા અને નદી કિનારે જલપાન કરાવવા ઉભેલાં શ્રવણને શિકાર સમજીને બાણ માર્યું અને શ્રવણનો જીવ ગયો. શ્રવણના માતાપિતાએ રાજા દશરથને પુત્રવિયોગે મરવાનો શ્રાપ આપ્યો અને અને રામ જ્યારે વનવાસમાં હતાં ત્યારે રાજા દશરથનો સ્વર્ગવાસ થયો. આમ સ્વયં વિષ્ણુના અવતાર એવા રામના પિતાને પણ કરેલા કર્મનું ફળ ભોગવવું પડ્યું.